Joseph Indrias Rehmat

**Joseph Indrias Rehmat** (født 1. juli 1966 i *Chak* (Village) *No 8/1-L* i Okara District i provinsen Punjab i Pakistan) er pakistansk katolsk biskop av Faisalabad i Pakistan. Han ble utnevnt til dette den 29. juli 2019 av pave Frans.
## Liv og virke
### Bakgrunn
Hans far gjorde tjeneste som kateket  *Cathedral of Saint Peter and Saint Paul* i Faisalabad der også Joseph Indrias var ministrant. Han ble utdannet ved *St. Albert High School* i Gojra. Han fikk så på St. Thomas the Apostle Minor Seminary og fullførte ved  Christ the King Major Seminary i 1992.

### Prest
Han ble presteviet den 25. september 1992 for bispedømmet Faisalabad. I 2000 tok han doktorgrad i moralteologi ved Alphonsianum i Roma.

Etter prestevielden var han sogneprest 1992-1995 for Chak 424 i Faisalabad; fra 2000 professor i moralteologi ved *National Catholic Institute of Theology*; årene 2000-2006 professor ved *Christ the King Major Seminary* i Karachi; 2006-2008, prest i i bispedømmet Hyderabad i Pakistan; 2009-2014 sogneprest for *Sacred Heart Church* i Keamari i Karachi; fra 2014, dekan ved *National Catholic Institute of Theology* i Karachi 

### Biskop av Faisalabad
Han ble utnevnt til biskop av Faisalabad den 29. juli 2019 av pave Frans, som etterfølger etter erkebiskop Joseph Arshad som ble overflyttet til bispedømmet Islamabad-Rawalpindi i desember 2017. Biskop-elekt Rehmat hadde allerede begynt å representere bispedømmet som medlem av en delegasjon fra Pakistan Catholic Bishops' Conference som møtte statsminister Imran Khan den 4. juli 2019, med en donasjon på vegne av landets katolikker.

Joseph Indrias Rehmat ble bispeviet den 13. september 2019 ved *La Salle High School* i People’s Colony i Faisalabad. Hovedkonsekrator var kardinal Joseph Coutts, erkebiskop av Karachi; medkonsekrerende  var erkebiskop  Christophe Zakhia El-Kassis, apostolisk nuntius til Pakistan, og erkebiskop Joseph Arshad, biskop av Islamabad-Rawalpindi.

#### Angrepene på kristne i august 2023
Biskopen var utenlands da det i midten av august 2023 brøt ut voldsomme og tilsynes koordinerte angrep på kristne i hans område i Pakistan. I Jaranwala ved Faisalabad flyktet mer enn 900 kristne familier og gjemte seg på markene med kvinner, eldre og barn for å redde livet. I byen ble kristne områder plyndret eller ødelagt: 21 kirker ble angrepet, hvorav tre tilhørened den katolske kirke. Biskopen av Faisalabad var da i USA for noen møter om de kristnes situasjon i Pakistan. 

Fra USA sendte han en melding til sin kirke hvor han uttrykte sorg for det som skjedde i Jaranwala med de kristne, deres kirker og familieeiendommer. «Vi fordømmer denne brutaliteten: la oss be til Gud om fred og be Pakistans regjering om rettferdighet ... Samtidig takker vi alle menneskene som har forsøkt å nå ut til ofrene og har forsikret dem om samarbeid og moralsk støtte. Måtte den gode Herre gi oss mot til å møte disse vanskelighetene for vår tro».

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917
* Biskop Francesco Benedetto Cialeo (1901-1985) *1939
* Erkebiskop James Cornelius van Miltenburg (1909-1966) *1948
* Kardinal Joseph Marie Anthony Cordeiro (1918-1994) *1958
* Biskop Bonaventure Patrick Paul, O.F.M. (1929-2007) *1971
* Kardinal Joseph Coutts (1945- ) *1988
* Biskop *Joseph Indrias Rehmat* (1966-) *2019 

## Referanser